अब सवाल ये उठता है कि ‘द वायर’ पर पुण्य प्रसून द्वारा जो आर्टिकल शेयर किया गया था उसके पीछे किसका हाथ था? हो सकता है कि चैनल के पूर्व पत्रकार पर वाम मीडिया और विपक्ष के नेताओं का दबाव था कि वो मौजूदा सरकार के खिलाफ लिखें। या हो सकता है कि ये एक पत्रकार की आड़ में विपक्ष और वाम मीडिया की कोई चाल थी जिसके जरिये वो ये दिखाने की कोशिश में थे कि बीजेपी की केंद्र सरकार में मीडिया की स्वतंत्रता खतरे में है। इस कार्यक्रम में पूर्व पत्रकार के बयान ने इस झूठ पर से पर्दा उठा दिया है कि केंद्र सरकार द्वारा मीडिया की स्वतंत्रता को दबाया जा रहा है। ‘मीडिया की आजादी खतरे में है’ ये पूरी तरह से एक षड्यंत्र की तरह नजर आ रहा है। ये भी हो सकता है कि पुण्य प्रसून बाजपेयी पर आर्टिकल लिखने के लिए दबाव बनाया गया हो या वाम मीडिया और कांग्रेस इसके जरिये बीजेपी की छवि को धूमिल करने की कोशिश कर रही हों ताकि 2019 के आम चुनाव में उन्हें इसका लाभ मिल सके। पुण्य प्रसून बाजपेयी और उनका भाषण और उनके आर्टिकल से तो यही लगता है लेफ्ट की मीडिया हाउस और कांग्रेस द्वारा बार बार उन्हें ऐसा करने के लिए दबाव बनाया जा रहा था। हो सकता है एबीपी न्यूज़ को छोड़ने का विचार व्यक्तिगत हो लेकिन जानबुझकर इसे तुल देने की कोशिश की गयी हो और ये एक बढ़िया अवसर साबित हो जिसके जरिये विपक्ष अपनी राजनीति की रोटी सेंकना चाहती हो। ये बहुत ही शर्मनाक है कि अपने स्वार्थ के लिए विपक्ष और वाम मीडिया किसी पत्रकार के व्यक्तिगत फैसले या किसी चैनल के मामले को इस तरह से तुल दिया और जनता को गुमराह करने की कोशिश की।